2022.5.19.
HU
Az Európai Unió Hivatalos Lapja
L 140/43
(10) ha a zárószavazás során a szöveg egésze nem nyeri el a szavazatok többségét, a közgyűlés a következő lépések egyikét teheti: a) további vizsgálat céljából visszaküldheti a dokumentumot az illetékes szekciónak a 62. cikkel összhangban; b) kijelölhet egy főelőadót, aki még ugyanezen vagy egy későbbi ülésszak alkalmával újabb szövegtervezetet terjeszt a közgyűlés elé; vagy c) eláll a vélemény kidolgozásától.
ez utóbbi esetben az rb elnöke tájékoztatja erről azt az intézményt, amelytől a felkérés érkezett.
(11) amennyiben a végső szöveg koherenciája sérül a módosító indítványok megszavazása miatt, akkor az egszb elnöke – az illetékes szekció elnökével, az előadóval és az érintett módosító indítványok előterjesztőivel egyeztetve – javasolja a közgyűlésnek, hogy a módosító indítványokat úgy dolgozzák fel, hogy a végleges szöveg összhangja megmaradjon.
a közgyűlés szavaz az egszb elnökének javaslatáról.
71. cikk – ellenvélemények (1)
az olyan módosító indítványt vagy módosítóindítvány-csomagot, amely a szekció vagy a ccmi által előterjesztett véleménytől alapvetően különböző álláspontot fogalmaz meg, ellenvéleménynek kell tekinteni.
(2)
az elnökség hatásköre, hogy egy vagy több módosító indítványt ellenvéleménynek minősítsen.
bármely csoport benyújthat erre vonatkozó kérelmet az elnökséghez.
az elnökség a csoportelnökökkel és az érintett szekció vagy a ccmi elnökével folytatott konzultációt követően hozza meg határozatát.
(3)
egy vagy több módosító indítvány ellenvéleménynek minősítését követően az elnökség dönthet úgy, hogy a véleménytervezetet a hozzá kapcsolódó ellenvéleménnyel együtt újabb megtárgyalás céljából visszaküldi az érintett szekcióhoz vagy a ccmi-hez, amennyiben a vélemény elfogadására megszabott határidő ezt lehetővé teszi.
ha az elnökség úgy határoz, hogy a véleménytervezetet nem küldi vissza, akkor – ha ez még lehetséges – azt a plenáris ülésszak utolsó napjára kell ütemezni.
(4)
amennyiben egy módosító indítványt nem nyújtottak be kellő időben ahhoz, hogy az elnökség határozhasson az ellenvéleménnyé minősítésről, ezt a határozatot, valamint az érintett szervhez történő esetleges visszaküldésre vonatkozó határozatot a közgyűlés fogadja el az elnök javaslatára és az érintett szerv elnökével, valamint az ellenvélemény szerzőivel folytatott konzultációt követően.
(5)
ha az elnökség a javasolt szöveget nem tekinti ellenvéleménynek, vagy ha a véleménytervezetet nem küldik vissza az érintett szervhez, akkor a közgyűlés ugyanúgy szavaz az ily módon előterjesztett módosító indítványokról, mint a többi módosító indítványról.
(6)
ha az ellenvélemény a plenáris ülésen megszerzi a szavazatok többségét, elfogadottnak tekintendő.
annak eldöntésére, hogy az eredeti szöveget csatolják-e az elfogadott véleményhez, újabb szavazásra kerül sor.
az eredeti szöveget akkor csatolják az új szöveghez, ha megszerzi a leadott szavazatok legalább egynegyedét.
(7)
ha az ellenvélemény nem szerzi meg a szavazatok többségét, de megszerzi a leadott szavazatok legalább egynegyedét, akkor ezt a szöveget csatolják az eredeti véleményhez.
72. cikk – a közgyűlés plenáris ülésszakának jegyzőkönyve
(1)
az egyes plenáris ülésszakokról jegyzőkönyv készül, amelyet a következő plenáris ülésszak során a közgyűlés elé terjesztenek jóváhagyásra.